A BIZOTTSÁG KÖZLEMÉNYE

A Bizottság közleménye a tengervédelmi stratégiáról szóló keretirányelv (2008/56/EK irányelv) 8., 9. és 10. cikke szerinti jelentések 2018. évi aktualizálásával kapcsolatos tagállamonkénti és régiónkénti ajánlásokról

(2022/C 118/01)

1. BEVEZETÉS

A tengervédelmi stratégiáról szóló keretirányelv (2008/56/EK irányelv) (1) egy olyan holisztikus szakpolitika, amelynek célja az európai tengeri környezet védelme a tengeri áruk és szolgáltatások fenntartható felhasználásának lehetővé tétele mellett. Ez az irányelv előírja a tagállamok számára, hogy értékeljék a tengeri környezet minőségének állapotát, határozzák meg a jó környezeti állapot fogalmát, tűzzenek ki megfelelő környezetvédelmi célokat, dolgozzanak ki megfelelő nyomonkövetési programokat és hajtsanak végre intézkedéseket annak érdekében, hogy 2020-ig elérjék az irányelv fő célját, azaz az összes uniós tengervíz „jó környezeti állapotának” biztosítását. Ezt a célt nem sikerült az uniós vizeken mindenhol elérni az irányelv valamennyi környezetminőségi mutatója tekintetében (2).

Az irányelv második végrehajtási ciklusa során a tagállamoknak 2018. október 15-ig kellett benyújtaniuk a Bizottsághoz az irányelv 8., 9. és 10. cikkével kapcsolatban készített, aktualizált jelentéseiket (3). A Bizottságnak ezeket a tagállami jelentéseket az irányelv 12. cikkének és 17. cikke (4) bekezdésének megfelelően értékelnie kell.

A tengervédelmi stratégiáról szóló keretirányelv szerinti jelentéstételi kötelezettségük teljesítésekor a tagállamok szöveges jelentéseket is benyújthatnak, amelyeket saját igényeiknek megfelelően tagolnak. A keretirányelv közös végrehajtási stratégiáján keresztül a tagállamok arról is megállapodtak, hogy elektronikus formában is be lehet nyújtani a jelentéseket, olyan strukturált információkkal ellátva, amelyek elősegítik a 12. cikk szerinti értékeléseket és az adatok európai szintű, a WISE Marine (4) felületen keresztül történő terjesztését.

A tengervizekkel rendelkező (5) és ezért a 17. cikk szerint jelentéstételre kötelezett 23 tagállam közül 22 nyújtott be 2020 szeptemberéig szöveges jelentést. Azok a tagállamok, amelyek a 2018. októberi határidőig nem tettek jelentést, a tengervédelmi stratégiáról szóló keretirányelv közös végrehajtási stratégiájának ülésein rendszeres emlékeztetőket kaptak jelentéstételi kötelezettségükre. A jelentéstétel elmulasztása miatt kötelezettségszegési eljárás indult Bulgáriával, Ciprussal, Dániával, Észtországgal, Franciaországgal, Görögországgal, Horvátországgal, Írországgal, Lengyelországgal, Lettországgal, Litvániával, Máltával, Olaszországgal, Portugáliával, Spanyolországgal, Szlovéniával és az Egyesült Királysággal (6) szemben. Időközben – a jelentések kézhezvételét követően – valamennyi ügyet lezárták, kivéve Bulgária esetében, amelynek jelentései 2021 novemberéig nem érkeztek be.

2020 októberéig 20 tagállam nyújtott be elektronikus jelentést, amelyeket a 12. cikk szerinti jelen értékelésben már figyelembe lehetett venni. A tengervédelmi stratégiáról szóló keretirányelv közös végrehajtási stratégiáján keresztül történő kommunikáció mellett Bulgáriával és Görögországgal közvetlen kapcsolatfelvételre is sor került, amelynek során elektronikus jelentések benyújtását kérték ezektől az országoktól (7). A tagállamok általi késedelmes elektronikus jelentéstétel következésképpen a 12. cikk szerinti jelen értékelés késedelméhez vezetett.

Az értékelés eredményeként tagállamonként egy-egy nemzeti jelentés (8), a tengervédelmi stratégiáról szóló keretirányelv négy tengeri régiója közül pedig három esetében (Balti-tenger, az Atlanti-óceán északkeleti része és a Földközi-tenger) (9) regionális koherenciajelentés (10) készült.

Az értékelés emellett tagállamonként és régiónként is számos ajánlást megfogalmazott (ezek az adott régióba tartozó valamennyi tagállamra általános érvényűek). Az ajánlások arra vonatkoznak, hogy a 8., 9. és 10. cikk szerinti jelentéseket milyen módon lehetne tovább javítani, amikor a következő alkalommal, 2024 októberében aktualizálni fogják őket.

A tengervédelmi stratégiáról szóló keretirányelv 12. cikke szerinti értékeléshez kapcsolódó tagállami jelentések elemzésével párhuzamosan, amely visszajelzést ad a tagállamonkénti jelentéstételről, az Európai Bizottság Közös Kutatóközpontja (JRC) tudományos és technikai szempontból is elemezte a jelentéseket. Ennek eredményeként 11 technikai jelentés készült, amelyek a tengervédelmi stratégiáról szóló keretirányelv végrehajtási folyamatának támogatása érdekében európai szintű áttekintést nyújtanak (11).

Ez a közlemény a kísérő szolgálati munkadokumentummal (12) együtt az eddig értékelt minden ország és régió vonatkozásában ismerteti az ajánlásokat. Az ajánlások a jelentéstételi kötelezettség tárgyát képező három cikkel (8., 9. és 10. cikk), valamint a tengervédelmi stratégiáról szóló keretirányelv I. mellékletében meghatározott környezetminőségi mutatókkal és az (EU) 2017/848 bizottsági határozatban meghatározott kritériumokkal kapcsolatban kerültek megfogalmazásra.

Az e közleményt kísérő bizottsági szolgálati munkadokumentum (13) pedig az eddig értékelt minden ország és régió vonatkozásában tartalmazza a konkrét nemzeti és regionális ajánlásokat.

2. NEMZETI ÉS REGIONÁLIS AJÁNLÁSOK:

Cikk Témák Az ajánlás száma 8. cikk — Értékelt jellemzők és elemek — Értékelési módszerek — A jó környezeti állapot elérésnek mértéke — A jó környezeti állapot elérését akadályozó fő terhelések — A jelenlegi értékelés összhangja a jó környezeti állapot 2018. évi meghatározásával Nemzeti – 5 — A vizsgált elemek koherenciája — Következetes értékelési módszertan Regionális – 4 9. cikk — Elsődleges kritériumok alkalmazása — Másodlagos kritériumok alkalmazása — A jó környezeti állapot minőségi leírása — A jó környezeti állapot mennyiségi meghatározása Nemzeti – 7 — Az elsődleges kritériumok következetes alkalmazása — A jó környezeti állapot koherens minőségi leírása — A jó környezeti állapot koherens mennyiségi meghatározása Regionális – 7 10. cikk — A fő terhelésekkel kapcsolatos célok — Mérhető célok — A célok elérése terén elért eredmények értékelése — A jó környezeti állapottól való eltérés számszerűsítése — A cél és a közvetlen intézkedések összekapcsolása Nemzeti – 5 — Fő terhelések az (al)régióban Regionális – 1 Összesen 29

3. KÖVETKEZTETÉS

Ahhoz, hogy ezeket az ajánlásokat a tagállamok mérlegelni tudják – különösen azokban az esetekben, amikor további harmonizációra és koherens jelentéstételre van szükség – a tengervédelmi stratégiáról szóló keretirányelv közös végrehajtási stratégiájával (14) összefüggésben további technikai szintű együttműködésre lesz szükség a tagállamok között, például a tengervédelmi stratégiáról szóló keretirányelv technikai csoportjaiban és a Közös Kutatóközpont szakértői hálózataiban.

(1) Az Európai Parlament és a Tanács 2008/56/EK irányelve (2008. június 17.) a tengeri környezetvédelmi politika területén a közösségi fellépés kereteinek meghatározásáról (tengervédelmi stratégiáról szóló keretirányelv), (HL L 164., 2008.6.25., 19. o.).

(2) COM(2020) 259 final.

(3) A 17. cikk (2) bekezdése a) és b) pontjának megfelelően.

(4) GD14: guidance for 2018 reporting on Art. 8, 9 & 10 updates (Iránymutatás a 8., 9. és 10. cikkel kapcsolatos 2018. évi jelentéstételhez); Annex 2 worked examples (2. melléklet, kidolgozott példák).

(5) A tengervizek fogalmát a tengervédelmi stratégiáról szóló keretirányelv 3. cikkének (1) bekezdése határozza meg. Ausztria, Csehország, Luxemburg, Magyarország és Szlovákia tenger nélküli országok, tehát a 17. cikk alapján nem kell jelentést tenniük.

(6) Az Egyesült Királyság a jelentéstételi kötelezettség időpontjában, 2018-ban még uniós tagállam volt, de nem végezte el időben az elektronikus jelentéstételt az értékeléshez.

(7) A fennmaradó két tagállam (Bulgária, Görögország) értékelésére is sor fog kerülni, amint elektronikus jelentéseik elérhetővé válnak.

(8) A technikai országspecifikus értékeléseket egy külső tanácsadó készítette a Bizottság számára – lásd: https://circabc.europa.eu/ui/group/326ae5ac-0419-4167-83ca-e3c210534a69/library/31bf127a-ca1f-483e-a34e-e0243754ef81?p=1&n=10&sort=modified_DESC.

(9) A technikai regionális értékeléseket egy külső tanácsadó készítette a Bizottság számára – lásd: https://circabc.europa.eu/ui/group/326ae5ac-0419-4167-83ca-e3c210534a69/library/31bf127a-ca1f-483e-a34e-e0243754ef81?p=1&n=10&sort=modified_DESC.

(10) A negyedik tengeri régióhoz, a Fekete-tengerhez csak két tagállam (Bulgária és Románia) tartozik, és a koherenciát mindaddig nem lehet értékelni, amíg Bulgária nem nyújtja be elektronikus jelentéseit.

(11) 9 A JRC által készített jelentések: https://mcc.jrc.ec.europa.eu/main/dev.py?N=18&O=460.

(12) SWD(2022)55.

(13) SWD(2022)55.

(14) A közös végrehajtási stratégia a Bizottság által létrehozott informális koordinációs program, amelyben a tagállamok, a regionális tengeri egyezmények és más érdekelt felek is részt vesznek.